Expedičný stan môže byť dvojplášťový alebo jednoplášťový stan a je vhodný do extrémnych podmienok po celý rok. Má spravidla viac ako dva prúty pre lepšiu stabilitu vo vetre. Systém stavania je zjednodušený, aby šiel stan postaviť aj v rukaviciach a niektoré modely sú vybavené snežným límcom. Dôraz je kladený predovšetkým na kvalitné a ľahké materiály, ktoré prirodzene zvyšujú jeho cenu.